stanford-oval/wikipedia huggingface dataset:
Wheels of Fire
הערות שוליים

↑  Cream | Members, Albums, & Significance, Encyclopedia Britannica (באנגלית)
↑  Not Panicking Ltd, h2g2 - Cream - the Band - Edited Entry, h2g2.com
↑  Music News, Rolling Stone (באנגלית)
↑  Larkin, Colin., All-time top 1000 albums, 3rd ed, London: Virgin, 2000, ISBN 0-7535-0493-6
| --- | --- |
בקרת זהויות :  MusicBrainz release group: d4cd45f8-9a77-3449-a23c-0167e181fb5e
אדסל ברמודה

| --- | --- |

Edsel Bermuda
 מאפיינים כלליים
 יצרן:  Edsel
 שנות ייצור:  1958
 הרכבה:  ארצות הברית ארצות הברית
 חברת אם:  פורד
 אורך:  5,217 מ"מ
 רוחב:  1,958 מ"מ
 גובה:  1,494 מ"מ
 משקל:  1,860 ק"ג (דגם 2 דלתות)
 בסיס גלגלים:  2,346 מ"מ
 מפרט טכני
 מנוע:  8V צילינדרים, 5,911 סמ"ק, המפיק 304 כ"ס, ב-4,600 סל"ד  יחס דחיסה 10.5:1
 הילוכים:  תמסורת ידנית - 3 מהירויות  תמסורת ידנית - 3 מהירויות + הילוך overdrive  תמסורת אוטומטית - 4 מהירויות
 צריכת דלק:  מכל דלק - 70.7 ליטר  21.3 ליטר ל-100 ק"מ (לדגם תמסורת ידנית - 3 מהירויות)  17.8 ליטר ל-100 ק"מ (לדגם תמסורת ידנית - 3 מהירויות + overdrive)  21.7 ליטר ל-100 ק"מ (לדגם תמסורת אוטומטית)
אדסל ברמודה (באנגלית: Edsel Bermuda) היא מכונית סטיישן גדולה, שיוצרה על ידי חטיבת המכוניות "אדסל" (באנגלית: Edsel) בקונצרן הרכב פורד בארצות הברית בשנת 1958.
סך הכול יוצרו 2,235 יחידות.
ייצור והרכבה

דגמי "אדסל בורמודה" יוצרו במפעלי ההרכבה של פורד: "Edison Assembly" בעיר אדיסון בניו ג'רזי, "Michigan Assembly Plant" בעיר ויין במישיגן, "Atlanta Assembly" בעיר "Hapeville" ג'ורג'יה, ו-"San Jose Assembly Plant" באזור צפון קליפורניה, קליפורניה.
תצורות

סטיישן 6 נוסעים. יוצרו 1,456 יחידות. מחיר היחידה בהשקה עמד על 3,155 דולר
סטיישן 9 נוסעים. יוצרו 779יחידות. מחיר היחידה בהשקה עמד על 3,212 דולר
תאוצות

בין 0–100 קמ"ש - 8.2 שניות (לדגם תמסורת ידנית - 3 מהירויות)
בין 0–100 קמ"ש - 8.3 שניות (לדגם תמסורת ידנית - 3 מהירויות + overdrive)
בין 0–100 קמ"ש - 9.5 שניות (לדגם תמסורת אוטומטית)
ראו גם

פורד
אדסל וילאג'ר
אדסל סיטיישן
אדסל ראונדאפ
לקריאה נוספת

אדסל
מועדון אדסל הבינלאומי
אדסל ברמודה - תמונות
הערות שוליים

↑  אדסל ברמודה - מפרט טכניcatalog.com/make/edsel/villager_bermuda
↑  אדסל ברמודהauto.howstuffworks.com/1958-edsel-bermuda
↑  אדסל ברמודה - 9 נוסעיםtopclassiccarsforsale.com/edsel/27070-1958-edsel-bermuda-9-passenger-wagon
אאודימורפודון

| אאודימורפודון |
| --- | --- |
  איור ושלד של אאודימורפודון
תקופה
טריאס עליון 210–203 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
משפחה:: Campylognathoididae
סוג:: אאודימורפודון
מין:: Eudimorphodon ranzii
שם מדעי
 Eudimorphodon

אאודימורפודון (שם מדעי: Eudimorphodon; מילולית: "שן שונה ישרה") הוא סוג של פטרוזאור קטן שחי בטריאס העליון לפני 203–210 מיליון שנה. מאובניו התגלו ב-1973 באיטליה. פטרוזאור זה היה דומה לרמפורינקוס וכנראה היה קרוב אליו. ממבנה שיניו נראה שהיה אוכל דגים שהוא חטף מפני המים.
מאפיינים

אורכו של פטרוזאור קטן זה הגיע למטר אחד והוא הגיע למשקל של 10 ק"ג. שיניו בלטו מפיו והתעקלו מחוץ לפה, מה שאולי עזר לו לחטוף דגים ואולי גם חסרי חוליות שונים. הוא היה בעל זנב ארוך שנעדר אצל המינים המפותחים יותר. אורח חייו מרמז שהיה חי מעל הימים ושלה דגים שהתקרבו לפני המים.
האאודימורפודון נמצא רק באיטליה ונמצא ממנו מין אחד - Eudimorphodon ranzii. מין דומה לו עבר לסוג הקרוב Carniadactylus ועוד מין הועבר לסוג הקרוב ארקטיקודקטילוס. באתר זה נמצאו מאובנים רבים של הפטרוזאור כך שהוא אחד מהנפוצים שבפטרוזאורים שנמצאו.
ראו גם

רייטיקודקטילוס
אוסבורן ריינולדס

| --- | --- |

 לידה:  23 באוגוסט 1842 בלפסט, הממלכה המאוחדת של בריטניה הגדולה ואירלנד 
 פטירה:  21 בפברואר 1912 (בגיל 69) Watchet, הממלכה המאוחדת 
 ענף מדעי:  מכניקה, הידרודינמיקה, הידראוליקה 
 מקום לימודים:  קווינס קולג' (1837) 
 מוסדות:  אוניברסיטת ויקטוריה של מנצ'סטר 
 פרסים והוקרה:  עמית החברה המלכותית (1877)  הרצאת בייקר (1897)  המדליה המלכותית (30 בנובמבר 1888)  מדליית דלטון (1903) 
 
אוסבורן ריינולדס (באנגלית: Osborne Reynolds‏; 23 באוגוסט 1842 – 21 בפברואר 1912) היה מדען ומהנדס בריטי, שתרם להבנה של מכניקת נוזלים ותהליכים של מעבר חום.
ביוגרפיה

אוסבורן ריינולדס נולד בבלפסט, צפון אירלנד, ותוך זמן קצר עבר עם משפחתו לעיירה באסקס. אביו היה מורה עם ידע במתמטיקה ומכניקה. ריינולדס ציין שאביו היה המורה הראשי שלו.
בשנת 1867 סיים ריינולדס את לימודיו באוניברסיטת קיימברידג', והתחיל לעבוד כמהנדס אזרחי בלונדון. בשנת 1868 הוא קיבל משרת פרופסור במוסד להשכלה גבוהה, שממנה התפתחה בהמשך אוניברסיטת מנצ'סטר. הוא היה בין ראשוני הפרופסורים להנדסה בבריטניה. ריינולדס לימד באוניברסיטת מנצ'סטר עד סוף חייו.
על הישגיו בתחום מחקריו הוא התקבל לחברה המלכותית בשנת 1877 וזכה במדליה המלכותית בשנת 1888.
אוסבורן ריינולדס יצא לגמלאות בשנת 1905.
רוב מחקריו היו בתחום מכניקת הנוזלים ומעבר חום בין הגופים השונים. בשנת 1885 הוא פרסם ספר בו פיתח את תורת הסיכה ההידרודינמית. בשנת 1886 הוא פיתח את משוואת ריינולדס. על בסיס מחקריו הוא הציע שימוש במספר ריינולדס.
אאוז'ניו דה אנדרדה

| --- | --- |

 לידה:  19 בינואר 1923 Fundão, פורטוגל 
 פטירה:  13 ביוני 2005 (בגיל 82) פורטו, פורטוגל 
 שם לידה:  José Fontinhas Póvoa de Atalaia 
 מדינה:  פורטוגל 
 שם עט:  Eugénio de Andrade 
 שפות היצירה:  ספרדית, פורטוגזית 
 פרסים והוקרה:  פרס קמואש (2001)  דוקטור לשם כבוד מאוניברסיטת פורטו  הצלב הגדול של מסדר ההצטיינות של פורטוגל  קצין גבוה במסדר החרב של יעקב הקדוש  Prémio Seiva 
 אתר רשמי
 
אֵאוּזֶ'נְיוֹ דֶה אַנְדְרָדֶה (פורטוגזית: Eugénio de Andrade;‏ 19 בינואר 1923 - 13 ביוני 2005) הוא שם העט של ז'וֹזֶה פוֹנְטִינְיָשׁ (José Fontinhas), משורר פורטוגזי. דה אנדרדה הוא זוכה פרס קמואש לשנת 2001.
דה אנדרדה חיבר למעלה מעשרים ספרי שירה, אשר רבים מהם תורגמו לשפות זרות. שירתו התאפיינה באופן מובהק כשירה לירית, אשר נקודת המוצא שלה היא רומנטיזם אתי בעל מאפיינים פגניים. היא נסובה סביב תחומי עניין מוגדרים היטב, בהם חשיבות הלשון והיצירה הספרותית, משמעות יחסי הקִרבה בחיי הפרט ומשקל ערכי המוסר בעולם המשתנה תדיר. בנוסף הוא נחשב גם לאחד מגדולי המתרגמים של פדריקו גארסיה לורקה לפורטוגזית.[דרוש מקור]
ביוגרפיה

נולד בפובואה דה אטליה, במערב פורטוגל. לאחר הגירושים של הוריו, עבר לליסבון. בגיל 13 החל לכתוב. בשנת 1939 פורסם ספרו הראשון תחת שמו האמיתי. בשנת 1944, אחרי שרותו הצבאי, עבד כמפקח אדמיניסטרטיבי במשרד הבריאות. בשנת 1950 עבר לפורטו, שם גר למעלה מארבעה עשורים.
נפטר בשנת 2005, לאחר מחלה נירולוגית ממושכת.
מספריו

"הידיים והפירות" (1948)
"האוהבים בלי פרוטה" (1950)
אולג רומנישין

| --- | --- |

 לידה:  10 בינואר 1952 (בן 72) לבוב, ברה"מ 
 הישג בולט:  רבע גמר באליפות העולם 1995
 הדרגה הגבוהה ביותר:  רב אמן משנת 1976
 מד כושר מרבי:  2615 (ינואר 1993)
 מד כושר נוכחי:  ‏(אוקטובר 2024)
 השכלה:  אוניברסיטת לבוב 
 מדינה:  ברית המועצות, אוקראינה
 
אולג רומנישין (באוקראינית: Олег Романишин;‏ נולד ב-10 בינואר 1952, לבוב) הוא שחמטאי סובייטי ואוקראיני בדרגת רב אמן. בשנת אליפות העולם 1995 הגיע לרבע הגמר.
רומנישין נולד בלבוב, אז בתחומי ברית המועצות, כיום באוקראינה. בשנת 1973 הוא זכה באליפות אירופה בשחמט לנוער. בשנת 1975 רומנישין סיים במקום השני באליפות ברית המועצות. בשנת 1976 הוא ניצח בתחרות השחמט בדורטמונד
במהלך הקריירה רומנישין ניצח בתחרויות רבות.
באליפות העולם בשחמט 1995 הוא הודח ברבע הגמר על ידי וישוואנתן אנאנד.
אולג רומנישין הוא בוגר אוניברסיטת לבוב בתחום פילולוגיה.
רומנישין נחשב למומחה בהגנה נימצו-הודית.
נכון לאפריל 2018, מדורג במקום ה-67 באוקראינה, לפי מד כושר.
אולג רומנישין באולימפיאדת השחמט

בין השנים 1978 ל-2000 השתתף אולג רומנישין ב-6 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  1978 | עת | ברית המועצות | 2610 | 6.5 מ-10 | 4+ 5= 1- | 65.0 | 2 קבוצתי, 6 אישי |
|  1992 | 3 | אוקראינה | 2595 | 6.5 מ-11 | 4+ 5= 2- | 59.1 | 9 קבוצתי, 19 אישי |
|  1994 | 3 | אוקראינה | 2605 | 8 מ-12 | 5+ 6= 1- | 66.7 | 9 קבוצתי, 11 אישי |
|  1996 | 3 | אוקראינה | 2555 | 5 מ-9 | 2+ 6= 1- | 55.6 | 2 קבוצתי, 32 אישי |
|  1998 | 3 | אוקראינה | 2600 | 4 מ-7 | 2+ 4= 1- | 57.1 | 3 קבוצתי |
|  2000 | עת | אוקראינה | 2602 | 4 מ-8 | 1+ 6= 1- | 50.0 | 263 קבוצתי, 58 אישי |
הערות שוליים

↑  Romanyshyn, Oleh - Men's Chess Olympiads, באתר אולימפבייס (באנגלית)
| --- | --- |
בקרת זהויות :  LCCN: no96000855  VIAF: 14358861   WorldCat (עם VIAF): 14358861 
ערך זה הוא קצרמרבנושא שחמטאים. אתם מוזמנים לתרום לוויקיפדיה ו.
אוסביוס (אפיפיור)

אוסביוס (בלטינית: Eusebius; נפטר ב-17 באוגוסט 309 או 310) היה בישוף רומא (האפיפיור) מ-18 באפריל עד מותו ב-309 או 310.
כהונתו נמשכה ארבעה חודשים, ולאחר מהומות בכנסייה שהובילו למעשי אלימות, גורש על ידי קיסר רומא מקסנטיוס, בשל מחלוקות שעורר כשהחליט על חומרת הצעדים נגד נוצרים שנטשו את דתם תחת הרדיפות נגדם.
אוסביוס תמך בעמדת הכנסייה, שנוצרים שהתכחשו לנצרות בזמן רדיפות דקיוס (המכונים "לפסי", lapsi), לא יורחקו לעד מהקהילה הנוצרית, אך יוכלו לשוב עליה רק לאחר שיחזרו בתשובה שלמה. גישה זו נתקלה בהתנגדות מצד סיעה של נוצרים רומאים שבראשם עמד אדם בשם הראקליוס. יוהאן פטר קירש (אנ') מאמין שהראקליוס היה מנהיגה של סיעת "לפסי" שדרשה ש"לפסי" דוגמתם יושבו מיידית לכנסייה, בלא כל צעד מצדם. מקסנטיוס הגלה את שניהם.
אוסביוס נפטר בגלות בסיציליה, ונקבר בקטקומבות ברומא. האפיפיור דמסוס הראשון הציב אפיטף בעל שמונה הקסמטרים על קברו בשל מעשיו כאפיפיור בהגנתו על המשמעת הכנסייתית והגלות שסבל בשל כך.
הערות שוליים

1 2  Kirsch, Johann Peter. "Pope St. Eusebius." The Catholic Encyclopedia. Vol. 5. New York: Robert Appleton Company, 1909.
| 0 | 1 | 2 |
| --- | --- | --- |
| הקודם: מרקלוס הראשון | אפיפיור (רשימת האפיפיורים) | הבא: מילטיאדס |
| --- | --- |
בקרת זהויות :  NLI: 987007397421205171  GND: 119222612  ISNI: 0000 0000 1386 0983  LCCN: nb2007022584  NKC: kup19980000025765  ULAN: 500355688  VcBA: 495/43465  VIAF: 37721887   WorldCat (עם VIAF): 37721887
אהר'לע

אהר'לע הוא אלבום הבכורה של הזמר החסידי-ישראלי אהרלה סמט. האלבום הופק על ידי המעבד והמפיק המוזיקלי נפתלי משה שניצלר הבעלים של סטודיו שניצלר. האלבום כולל לחנים של פינקי ובר, מאיר אדלר, ליפא שמעלצר, יענקי דסקל, משולם גרינברגר, מוטי אילוביץ, הלל פלאי, שימשי ניימן והערשי רוטנברג. העיבוד המוזיקלי נעשה על ידי משה לאופר, מאיר אדלר, נפתלי משה שניצלר ויואלי דיקמן. האלבום מכיל שירים בעברית וביידיש.
במאי 2018 הוציא לאור את הסינגל הראשון מתוך האלבום "סיני" (רצועה 3), השיר נחל הצלחה רבה והפך לאחד מלהיטי ל"ג בעומר. לשיר ביצוע קאבר של שמילי אונגר באלבומו על הבמה.
רצועה 12 באלבום ("לא לנו") הוציא סמט כסינגל שיווקי לאלבום בשנת 2018, סמט ביצע גם גרסה נוספת לשיר יחד עם מקהלת מלכות ומקהלת הילדים יידיש נחת לקראת סיומי הש"ס של דרשו.
רשימת רצועות

| מס' | שם | מילים | לחן | מעבד | משך |
| --- | --- | --- | --- | --- | --- |
| 1. | עלינו לשבח  | תפילת "עלינו לשבח" | פינקי ובר | משה לאופר | 4:46 |
| 2. | עתידין  | שמות רבה, ליפא שמלצר | ליפא שמלצר | נפתלי משה שניצלר | 6:22 |
| 3. | סיני  | פיוט "ואמרתם כה לחי" | מוטי אילוביץ | נפתלי משה שניצלר, פנחס ביכלר | 4:11 |
| 4. | יחיד  | פיוט אנא בכח | פינקי ובר | משה לאופר | 6:43 |
| 5. | ויאתיו  | פיוט ויאתיו כל לעבדך | הלל פלאי | משה לאופר | 5:22 |
| 6. | תלמידי חכמים  | לשם ייחוד להדלקת נרות חנוכה | יעקב יהודה דסקל | יואלי דיקמן | 5:34 |
| 7. | מלך עליון  | פיוט מלך עליון אל דר במרום | פינקי ובר | משה לאופר | 5:51 |
| 8. | צורכי עמך  | מאיר אדלר | מאיר אדלר | מאיר אדלר | 5:12 |
| 9. | א גוטע וואך  |   | משולם גרינברגר | יואלי דיקמן | 7:32 |
| 10. | בטל  | משנה מסכת אבות (פרק ב, משנה ד) | שמשי ניימן | משה לאופר | 5:24 |
| 11. | אכן  | תהילים ס"ו | האדמו"ר מסקולען | נפתלי משה שניצלר | 4:13 |
| 12. | לא לנו  | תהילים קט"ו, תפילת הלל | הרשי רוטנברג | נפתלי משה שניצלר | 5:19 |
השתתפו בהקלטות

אהרלה סמט
מאיר אדלר
פינקי ובר
מקהלת מלכות
מקהלת שירה
מקהלת ידידים
מקהלת נרננה
מקהלת הילדים שבח של יוסי גליק
הערות שוליים

↑   סיני, בביצוע אהרלה סמט, מקהלת מלכות, סרטון  באתר יוטיוב (אורך: 4:11)
↑  סיני לו נקרא ארי שבחבורה, ידיעה באתר הקול היהודי.
↑  שלמה זינגר, ‏הלהיט החדש של אהר'לע סאמט שיקפיץ לכם את ל"ג בעומר, באתר JDN‏, 2 במאי 2018
↑   לא לנו, בביצוע אהרלה סמט, סרטון  באתר יוטיוב (אורך: 5:20)
↑   לא לנו, בביצוע אהרלה סמט, מקהלת מלכות, אידיש נחת, וידאו קליפ של השיר  באתר יוטיוב (אורך: 5:44)
| --- | --- |
בקרת זהויות :  MusicBrainz release group: 25313867-9121-403d-9b9c-4b8292ce9bf1
אוסאס, מלך אקסום

אוסאס (מבוטא גם כאוסאנה) היה מלך אקסום במאה ה-5. הוא ידוע בעיקר מהמטבעות שטבע במהלך שלטונו.
מאחר שמטבעות הזהב של מלך זה דומים לאלה של המלך כלב מאנרו-האי טוען שיכול להיות שאוסאנה הוא בעצם שם אחר של טאזנה, אשר
מתואר הן במסורת האתיופית והן על מטבעותיו של כלב, כאביו של כלב.
הערות שוליים

↑  S. C. Munro-Hay, Aksum: An African Civilization of Late Antiquity (Edinburgh: University Press, 1991), pp. 84, 88.
| 0 | 1 | 2 |
| --- | --- | --- |
| הקודם: נאזול | קיסר אקסום | הבא: כלב |
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
אורי אייזנצוויג

אורי אייזנצוויג (נולד ב-28 בספטמבר 1946) הוא פרופסור לספרות צרפתית והשוואתית באוניברסיטת ראטגרס בארצות הברית.
נולד בהוואנה שבקובה. בוגר תואר ראשון בפילוסופיה ובצרפתית מאוניברסיטת תל אביב (1969), תואר שני ודוקטורט מאוניברסיטת פריז VIII ואחר כך המשיך לכתוב עבודת הביליטציה באוניברסיטה. בהמשך הוא עבר לארצות הברית ומכהן עתה כפרופסור באוניברסיטת ראטגרס.
בשנת 1996 הוא זכה במלגת גוגנהיים.
מספריו

Le duel introuvable, 2017. ISBN 2842925807
Fictions de l'anarchisme (Christian Bourgois, 2001)
Le Récit impossible (Christian Bourgois, 1986)
Les jeux de l’écriture dans L’Étranger de Camus (Minard, 1983)
Autopsies du roman policier (ed.) (10-18, 1983)
“Le Roman policier” (ed.), Littérature, nº 49, 1983.
Territoires occupés de l'imaginaire juif. (Christian Bourgois, 1980)
L’Espace imaginaire d’un récit. Sylvie de Gérard de Nerval (La Baconnière, 1976)
אהוב יקר

| --- | --- |
 סינגל בביצוע רונית שחר
 יצא לאור:  1996 
 שפה:  עברית 
 אורך:  3.27 דק' 
 כתיבה:  רונית שחר 
 לחן:  רונית שחר 
 
"אהוב יקר" הוא שיר שכתבה, הלחינה וביצעה רונית שחר. השיר יצא לאור בשנת 1996.
רקע

השיר נכלל באלבום הבכורה של רונית שחר "שלום לתמימות", והיה מהבולטים ממנו. "אהוב יקר" הוא בלדת אהבה שבו פונה הדוברת לאהובה. "זה סיפור על אהבה שלא התממשה בסוף" סיפרה רונית שחר על נסיבות כתיבת השיר.
אף שהשיר לא נכתב ככזה, הוא קיבל פרשנות של שיר זיכרון המושמע ביום הזיכרון לחללי צה"ל. תרמה לכך העובדה שמספר חודשים לאחר הוצאתו של השיר, בעת שתפס תאוצה ברדיו, אירע אסון המסוקים.
הווידאו קליפ לשיר צולם בשחור-לבן וביימה אותו שירי שחר.
מצעדים > מצעדים שבועיים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 2 |  |
מצעדים > מצעדים שנתיים (ה'תשנ"ז)

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 4 |  |
הערות שוליים

↑  אלכסנדרה לוקש, רונית שחר מבצעת את "אהוב יקר" באולפן, באתר ynet, 22 באוקטובר 2018
↑  דודי פטימר, מ"שמור על העולם" עד "אהוב יקר": שירי יום הזיכרון שלא נכתבו ככאלה, באתר מעריב, 8 במאי 2019
1 2  אהוב יקר, מתוך אתר פזמונט
Your Arsenal

Your Arsenal הוא אלבום הסולו השלישי של המוזיקאי הבריטי מוריסי. האלבום יצא ב-27 ביולי 1992 על ידי הלייבל HMV.
רקע

מוריסי החל בחזרות עם נגנים חדשים טרם הוצאת האלבום, שבו הייתה הבכורה של ההרכב החדש. האלבום הופק על ידי הגיטריסט והמפיק מיק רונסון, שהתפרסם כנגן הגיטרה שליווה את דייוויד בואי במחצית הראשונה של שנות ה-70, ועיבד מוזיקלית את האלבומים של בואי שהוקלטו באותה תקופה. האלבום הוקלט באולפני אוטופיה שבגבעת פרימרוז ובאולפני וול האל (Wool Hall) שבכפר בקינגטון, אנגליה, במהלך החודשים פברואר ומרץ 1992.
תוכן

האלבום מייצג שינוי ברור בקו המוזיקלי של מוריסי: מעבר מסגנון אינדי פופ לסגנון יותר רוקיסטי, עם אלמנטים של רוקבילי. בשירי האלבום ניתן לשמוע גם השפעות של הגלאם רוק, תוצר של מעורבותו של מיק רונסון בהפקת האלבום. בשירים "Certain People I Know", "Glamorous Glue" ו-"I Know It's Gonna Happen Someday" ניתן לזהות השפעות של שיריו של דייוויד בואי מתקופת זיגי סטארדסט. באלבומו משנת 1993, "Black Tie White Noise", דייוויד בואי ביצע גרסת כיסוי לשיר "I Know It's Gonna Happen Someday".
חלק משירי האלבום עוררו מחלוקת בשל תוכנם. לגבי השיר "Glamorous Glue" נטען שהוא אנטי-אמריקאי, לגבי השיר "We'll Let You Know" נטען שהוא מעודד חוליגניות בקרב אוהדי הכדורגל, ולגבי השיר "The National Front Disco" נטען שהוא מהלל את תנועת הימין הקיצוני הבריטית "החזית הלאומית", כשהוא כולל בתוכו את המשפט השנוי במחלוקת "אנגליה לאנגלים".
הוצאה

הסינגל הראשון מתוך האלבום, "We Hate It When Our Friends Become Successful", יצא ב-27 באפריל 1992 והגיע למקום ה-17 במצעד הסינגלים הבריטי ולמקום השני במצעד הרוק המודרני האמריקאי.
האלבום עצמו יצא ב-27 ביולי 1992 על ידי הלייבל HMV. כמו בשני אלבומי הסולו הקודמים, גם בזה מוריסי עצמו מופיע על עטיפת האלבום.
מוריסי שר וכתב את המילים לכל שירי האלבום, ואת רוב שירי האלבום הלחין אלן וייט, למעט שני שירים שהולחנו על ידי מארק אי. נבין. וייט גם היה זה שניגן על הגיטרה בשירי האלבום, ועוד השתתפו בו גם בוז בורר, שניגן אף הוא על גיטרה, גארי דיי שניגן על גיטרה בס וספנסר קוברין שניגן על התופים.
בבריטניה הגיע האלבום בשיאו למקום הרביעי במצעד האלבומים. בארצות הברית הוא הגיע בשיאו למקום ה-21 במצעד האלבומים ומכר כ-360,000 עותקים. האלבום היה מועמד לפרס גראמי בקטגוריית אלבום המוזיקה האלטרנטיבית הטוב ביותר.
בבריטניה יצאו מהאלבום בהמשך גם הסינגלים "You're the One for Me, Fatty", שהגיע למקום ה-19 במצעד הסינגלים, ו-"Certain People I Know", שהגיע למקום ה-35 במצעד. בארצות הברית יצאו בהמשך הסינגלים "Glamorous Glue", שהגיע למקום ה-13 במצעד הרוק המודרני, ו-"Tomorrow", שהגיע למקום הראשון במצעד הרוק המודרני.
ביקורות

האלבום זכה לביקורות חיוביות ממבקרי המוזיקה. המגזין רולינג סטון העניק לאלבום ציון מקסימלי של חמישה כוכבים. באתר AllMusic העניקו לאלבום ארבעה וחצי כוכבים מתוך חמישה וכתבו עליו: "האלבום הכי רוקיסטי של מוריסי עד היום, אלבום הסולו הטוב ביותר שלו ויצירתו הטובה ביותר מאז 'The Queen Is Dead'". במגזין וילג' ווייס הגדירו את האלבום כ"קונסיסטנטי ביותר של מוריסי עד היום" ונתנו לו ציון של -A. ציון זהה קיבל האלבום מהמגזין אנטרטיינמנט ויקלי. המגזין NME ואתר המוזיקה פיצ'פורק העניקו לאלבום ציון של 7 מתוך 10. המגזין Q העניק לאלבום ציון של חמישה כוכבים מתוך חמישה, ובחר באלבום כאחד מ-50 האלבומים הטובים ביותר של שנת 1992.
רשימת השירים

| מס' | שם | משך |
| --- | --- | --- |
| 1. | You're Gonna Need Someone on Your Side  | 3:38 |
| 2. | Glamorous Glue  | 4:01 |
| 3. | We'll Let You Know  | 5:17 |
| 4. | The National Front Disco  | 4:23 |
| 5. | Certain People I Know  | 3:11 |
| 6. | We Hate It When Our Friends Become Successful  | 2:29 |
| 7. | You're the One for Me, Fatty  | 2:58 |
| 8. | Seasick, Yet Still Docked  | 5:07 |
| 9. | I Know It's Gonna Happen Someday  | 4:20 |
| 10. | Tomorrow  | 4:05 |
| משך כולל: | משך כולל: | 39:45 |
אופקיות

.
אופקיות היא הכיוון שמקביל לאופק, להבדיל מאנכיות, שהיא הכיוון הניצב לאופק. קו אופקי משתרע משמאל לימין (או להפך) בעוד שקו אנכי משתרע מלמעלה למטה.
בקואורדינטות קרטזיות מהצורה (x,y), הציר האופקי משמש לרוב לציר ה-x, כשהמספרים החיוביים נמצאים בצד הימני של הציר. המשוואה  y = c, כאשר c הוא קבוע, מייצגת קו אופקי. במישור המרוכב, הציר האופקי משמש לרכיב הממשי.
בבנייה משתמשים בפלס בנאים כדי לבנות חלקים במבנה בצורה מדויקת.
ראו גם

אנך
אופקטה

בית חברת אופקטה בקלן, תמונה משנת 2008.
חזית בית אנה פרנק
אופקטה הייתה חברה להפצת פקטין שנוסדה בשנת 1928 על ידי רוברט פיקס, מדען, יהודי למחצה, ממוצא אוסטרי שחי ופעל בגרמניה. החברה נוסדה ופעלה תחילה ממבנה בעיר קלן וייצרה פקטין בצורת ג'ל לשימוש בתעשיית המזון ועבור משקי הבית. המוצר שבזמנו היה מהפכני איפשר הפקת ריבות מפירות ללא תהליך בישול ארוך והקטין את כמות הסוכר שנדרשה לצורך הקרשת הריבה. החברה שפעלה תחילה ממשרדים ובית מלאכה קטן עברה למבנה גדול שאיחד את כל פעילות הייצור בשנת 1931, במקביל פרשה החברה את פעילותה על פני אירופה ובשנת 1929 נוסד הסניף החברה בשווייץ ובשנת 1933 בצ'כוסלובקיה. עם פרוץ מלחמת העולם השנייה הולאמה החברה על מנת שתהייה חברה ארית לחלוטין ומייסדה הועבר למחנה ריכוז. אופקטה שימשה כמרכז ייצור מזון עבור המאמץ המלחמתי הגרמני ולאחר המלחמה המשיכה בייצור עבור השוק האזרחי. כניסת ריבות מוכנות ותחרות הולכת וגוברת הביאה לרכישת אופקטה על ידי חברה מתחרה, בתהליכי מיזוג ורכישה נוספים הפכה אופקטה במהלך שנות התשעים של המאה העשרים לחטיבה בתוך קונצרן המזון ד"ר אוטקר.
סניף אמסטרדם ומשפחת פרנק

חברת אופקטה פתחה בשנת 1933 סניף באמסטרדם אותו ניהל אוטו פרנק, אביה של אנה פרנק אזרח גרמני שעקר לאמסטרדם מחשש להתנכלות המשטר הנאצי. הוא שכר את שירותיה של מיפ חיס ששימשה כמזכירה. בשנת 1937 הצטרפה בפ ווסקאול לחברה כמנהלת אדמיניסטרטיבית ובשנת 1938 נשכרו שירותיהם של הרמן ון-פלס כמומחה לעשבי תבלין ויוהנס קליימן שעבד כמנהל חשבונות. בשנת 1940 נכבשה הולנד על ידי הגרמנים. בחודשים הראשונים של שנת 1942 הפך אוטו פרנק, בשיתוף עובדיו הקרובים בחברת אופטקה, את החלק האחורי של בית המשרדים ברחוב פרינסנחראכט 263, שלא היה עד אז בשימוש, למקום מסתור עבור משפחת פרנק. הכניסה למחבוא הוסתרה מאחורי ארון ספרים מסתובב על ציר, החלונות נצבעו והואפלו, וכך נעלם הבית האחורי מעין זר. חלונות הצד האחורי של הבית הואפלו כמו כל חלונות אמסטרדם באמצעות לוחות שחורים. הדבר נעשה בפקודת הגרמנים כדי להכביד על מטוסי צבאות בעלות הברית במציאת דרכם בלילות, והקטין את סיכויי ההתגלות של המסתתרים בבית האחורי. בבוקר של יום ה 4 באוגוסט 1944, פרצו למחבוא שוטרים ממשטרת הסדר הגרמנית (Ordnungspolizei) שפעלו על סמך הלשנה של אדם שנותר אלמוני עד היום. בראש הכוח עמד נגד אס אס קרל זילברבאואר מהאס דה ואיתו עוד 3 קציני משטרה נוספים. משפחת פרנק ושאר דיירי המחבוא נלקחו למטה הגסטאפו ומשם הועברו, לאחר חקירה, לבית מעצר בו שהו יומיים ולאחר מכן הועברו למחנה המעבר המשטרתי ליהודים וֶסְטֶרְבּוֹרְק.
לאחר תום המלחמה חזר אוטו פרנק לנהל את סניף החברה באמסטרדם עד לפרישתו בשנת 1953, ניהול החברה עבר ליוהנס קליימן עד לפרישתו בשנת 1959. החברה החלה לאבד נתח שוק החל משנת 1965 ונמכרה בשנת 1982.
אוסבורן 1

| --- | --- |

מחשב אוסבורן 1
 מידע כללי
 סוג:  דגם מחשב 
 מפתח:  אדם אוסבורן 
 תאריך הפצה:  3 באפריל 1981
 הבא בסדרה:  Osborne Executive 
 מידע טכני
 מערכת הפעלה:  CP/M
 מעבד:  Zilog Z80
 זיכרון:  64KB
 מסך:  5 אינץ'
 מידות
 משקל:  כ-11 קילוגרם
 
אוסבורן 1 (באנגלית: Osborne 1) הוא מחשב נייד שיצא לשוק ב-3 באפריל 1981 על ידי חברת Osborne Computer Corporation. המחשב היה נקודת ציון חשובה בהיסטוריה של מחשבים אישיים, המחשב האישי הנייד הראשון ששווק באופן מסחרי.
היסטוריה

המחשב תוכנן על ידי אדם אוסבורן (Adam Osborne;‏ 6 במרץ 1939 – 18 במרץ 2003), מהנדס כימי בהכשרתו שהפך בהמשך חייו למוציא לאור ויזם בתחום המחשבים. אוסבורן החליט לפתח מחשב אישי שניתן יהיה לקחת אותו ממקום למקום, ואפשר יהיה להכניס אותו מתחת למושב המטוס. הוא הקים את החברה הנקראת על שמו, Osborne Computer Corporation, וגייס לתכנון המחשב את מהנדס המחשבים Lee Felsenstein. תכנון המחשב התבסס במידה רבה על אב טיפוס של מחשב נייד שפותח בחברת זירוקס פארק בשם Xerox NoteTaker.
ב-3 באפריל 1981 הושק האוסבורן 1, שעבד עם מערכת ההפעלה CP/M, במחיר של 1,795 דולר. המחשב היה כבד למדי, כ-11 קילוגרם, היה לו מסך קטן של 5 אינץ', והיה צריך לחבר אותו לחשמל כיוון שלא כלל סוללה, אך עמד בהבטחה של מחשב שמתאים לעסקים וניתן לשאת ממקום למקום. המחשב זכה להצלחה מיידית. תרמו להצלחה מחירו האטרקטיבי, וכן העובדה שהגיע עם חבילת תוכנות עשירה, שכללה בין השאר תוכנות לעיבוד תמלילים, גיליון אלקטרוני ותכנת ניהול בסיס נתונים. מחיר התוכנות המצורפות, לו ניקנו בנפרד, היה כ-1,500 דולר.
האוסבורן 1 זכה להצלחה מיידית, ותרם להתרחבות המהירה של החברה. בשיאה מכרה החברה כ-10,000 יחידות בחודש, והעסיקה כ-3,000 עובדים.
החברה לא הצליחה עם הדגם הבא, Osborne Executive (אנ'). מחשב זה הציג שיפורים רבים לעומת אוסבורן 1, בין השאר מסך של 7 אינץ' לעומת 5 בראשון. המחשב הוכרז זמן רב לפני שהיה מוכן, וההכרזה עליו עצרה כמעט לגמרי את מכירות אוסבורן 1, שהחל להצטבר במחסני החברה והמפיצים. החברה נכנסה ללחץ להוציא לשוק את המחשב במהירות האפשרית, והוא הוצע למכירה לפני שכל הפגמים תוקנו, ומחשבים רבים לא פעלו כשורה והוחזרו. בסופו של דבר הפגמים תוקנו, אך הנזק כבר נעשה - אוסבורן 1 המשיך להימכר במספרים קטנים, והחברה פשטה את הרגל.
מוצרים מתחרים כאלו הופיעו - שנה לאחר הצגת אוסבורן 1 הציגה חברת IBM את המחשב המשפיע ביותר בתולדות המחשב האישי, ה-IBM PC, שסימן גם את דחיקת רגליה של מערכת ההפעלה PC/M.  חברות אחרות הציגו מחשבים נישאים, והחברה התקשתה לעמוד בתחרות. ב-1982 הציעה חברת Kaypro מחשב דומה, ה-Kaypro II, שהיה לו יתרון אחד משמעותי על האוסבורן - מסך של 9 אינץ'. ב-1983 יצא לשוק ה-Compaq Portable של חברת קומפאק, שהיה מחשב נייד תואם PC, והשוק של מערכות מחשב מבוססות מערכת ההפעלה CP/M דעך בכללותו. עוד תרמה לקריסה של החברה הודעתו של אוסבורן על פיתוח מחשב עתידי, ה-Osborne Executive, הודעה שפגעה במכירות החברה, כשלקוחות החליטו לחכות למודל העתידי. התופעה שבה חברה מודיעה על מוצר עתידי ובכך פוגעת במכירות המוצרים הנוכחיים שלה זכתה לכינוי "אפקט אוסבורן" (Osborne effect). מכירות החברה המשיכו לצנוח עד שבספטמבר 1983 הגישה החברה בקשה לפשיטת רגל, וב-1985 חדלה להתקיים סופית.